
O Volapükaflens Valöpo! 





Kosäd bevünetik ai enitedon menis vónao. Metods ad ledunón osi 
ábinons módiks. Igo adel mens no defons, kels u jáfikons me studs somik, u 
kels datuvons nog sitis nulik, bi cedons, das fino etuvons siti nendöfik. 


In gased atmulik laboy pöti ad vätälön sitis somik tel, sevabo: Pük 
Diletik fa el John Wilkins e siti nulik nemú el KOD, kel erigon in Deután. Ab 
binons-li jenöfo püks, u te kots? Anu kösömoy ad spikón dö „püks nünömik.” 
Asi ya esäkoy : Püks at, binons-li püks jenöfik, u te kots komplitik? Säk at 
binon tefädik, bi mödikans dalabons nünömi e plakons „pükis” at. 


Dif säsantik vii „pük” e „sit” no ai binon klilik. Medü pük kanoy 
spikón ko votikans, e cánidón tikamagotis ko ons. Medü kot kanoy sedón 
nunis votikanes mekaviko ed igo jäfidükön cinis, ab kots no paspikons. Sekü 
atos, püks i paspikons, i papenons, ab kots te papenons. 


In pasetatim mens ecedons, das kots äbinons frutikums ad kosäd 
bevünetik, ka püks. Hiel Wilkins fümiko ácedom osi. Ab nebuäd in tef at 
binon, das kot, kel binädon me klads viládik ad sinifón magedis valemik, 
binon fikulikum ad limón, ka püks, kels binädons me vóds pluuneplu 
komunéfiks. 


Ab els KOD-ans ogespikons, das tefü püks ás tsyin, kelas véds ne 
binons komunéfiks is in Vesiidáns, blófid no binon lonófik. 


Reidolsös, begö! lartügis tel pemániotól, e slüdolsös dini at ito! 


Valikosi Gudikiin Oles ed Olikanes 


m0230 Apr 

PUK DILETIK HIELA JOHN WILKINS (ll) 
Fa hiel Jorge Luís Borges 





In pük valemik, keli edatikom el Wilkins ün zánod tumyela XVII- 
id, vód alik plánon oki. Hiel Descartes in pened dätü 1629 (novul), ya 
ikúpetom, das medü numamasit degnumatik kanobs lärnön ad numón 
módotis valik jú nenfin e ad penón onis in púk nulik, kel binon ut 
numatas; id imobom jafi púka súmik, valemik, kel önoganükonöv ed 
öninädonöv tikodis menik valik. El John Wilkins, únú yel 1664, 
ásludom ad steifúlón desinodi at. 


Ädilädom levali ad klads ü bids foldeg, disdiládoviks ad difs, 
disdiládoviks pó turn oka ad sots. Akodidom bide valik balsilabi binú 
tonats tel; dife valik, konsonati bal; sote valik, vokati bal. Samo: el 
„de” sinifon dileti; el ,deb”, balid diletas: fil; el deba”, diled fila: flam. 
In púk sümik hiela Letellier (1850), el ,a” sinifon nimi; el ,ab” , sügafi; 
el „abo”, mitifidafi; el ,aboj”, famúli: ,Felidae”; el ,aboje”, kati; el „abi”, 
planifidafi; el ,abiv”, famüli: „Equidae”, er. In ut hiela Bonifacio Sotos 
Ochando (1845), el ,imaba” sinifon bumoti; el „imaca”, harámi; el 
„Imafe”, malädanöpi; el ,imafi”, eli ,lazaret”, el ,imarri”, domi; el 
„imaru”, viladi; el ,imedo”, stafadi; el ,imede”, köli el ,imego”, 
gluni; el ,imela”, nufi; el ,imogo”, fenäti. (Debob lisedi látik at buke tó 
Buenos Aires tin 1886 pedabüköle, tiädü „Tidodem püka valemik’, fa 
dokan Pedro Mata). 





Véds púka diletik ela John Wilkins no binons súmbols viládik 
grobik; tonat alik, kel fomon onis, binon sinifik, ásá äbinons uts 
Saludabuka pro kabaalans. Hiel Mauthner kúpetom, das cils 
kanonsöv dalärnön püki at nes sevön, das binon mekavik; poso, ya in 
jul, ötüvonsöv, das binon i kik valemik ä sikloped klänik. 





Ya pesuemólo metod ela Wilkins, zesúdos anu ad vestigón 
sákádi, keli no mögos (u fikulos) ad stöpädön: völad taiba 
foldegnumatik, kel binon stab püka. Lelogobsös kladi jölid: ut stonas. 
El Wilkins diládom onis ad: komunik (filaston, gronaston, sletot); 
jerülik (maboin, mabar, korial), jeragik (pärlat, poaloin), dalogamovik 
(maetüt, safiroin), e nesoluovik (blägakolat, braunakolat e larsenin). Ti 
so kudüköl, ás jölid, binon klad zúlid. At sávilupon obes, das metals 
kanons binön döfiks (el „bermellön”, hidrargin), mekaviks (bronsöt, 

stanin), defaliks (räpät, ruil), u natófiks (gold, kuprin). Jön pepladon 
ini klad degmálid: binon fit lifomotamik, lunádik. Telplánovs, 
nezesüds e defs ats mebons utis, kelis givülom hiel Franz Kuhn 
siklopede Tsyinánik semik, tiädü: „Tidatop súlik sevas gudálik”. In 
pads fágoseatik ona pepenos, das nims padiládons ad: (a) lü Lampör 
dutöls; (á) pebalsamüköls; (b) teimiks; (c) svinüls; (d) sárens, (e) 
fabófiks; (f) dogs livik; (g) in lised at peninádóls; (h) ut, kels 
lemufükons okis ásvo lienetiks; (i) no pantimoviks; (j) me pensit 
feinikún binü jamodaher pepänöls; (k) retiks; (I) uts, kels ebo 
ebreikons vasodi; (m) uts, kels fagao súmons ad musaks. 


| Stitod Bukavik di Bruxelles plagon kaoti: ediládon voli ad 1000 
klads, de kels núm: 262 duton lü Papal; núm 282, lü Glüg Katulik di 
Roma; núm 263, lú del Sóla, núm: 268, lú juls sudelik; núm 298, lü el 
Mormonim; núm 294, lü braim, bud, syintoit e taotet. No refudon 
disdiládamis heterogenik, samo núm 279: ,Kruál ta nims. Jel nimas. 
Telkomip ed oksasen bai leced morala. Lesinods e defs difik. Tugs e 
patófs difik. 


Eregistarob viládotis ela Wilkins, utis siklopedana Tsyinánik 
nesevädik (u paokrifika) ed utis Stitoda Bukavik di Bruxelles. Binos 
notik, das no dabinon kladem levala, kel no binon viládik á niludófik. 
Kod binon go balugik: no sevobs, din kisik binon leval. ,Vol”, penom 
hiel David Hume, „binon ba skát primöfik goda cilófik seimik, kel 
áklemon oni, ijemólo demú dadun defik ona; binon vob goda bapik, 
keli kofons gods lópik; binon prodam kofudik godófa báldik, deadöl, ba 
ya edeadöl.” (Dialogues Concerning Natural Religion [Telspikots Tefü 
Rel Natófik], V.1779). Zesüdos ad golón fagikumio: zesüdos ad 
miniludón, das no dabinon leval ma sinif jafidamik, balól, keli vod at 
labon. Uf dabinon, zesiidos ad vátálón desini onik: ad vátálón vódis, 
miedetis, tumologis, otsinifófis vodabuka Goda. 


Nemóg ad tuvedón skemati godik levala no kanon ye 
säsüadükön obis de steif ad disinón skematis menik, igo if sevobs, das 
binons büfik. Pük diletik ela John Wilkins no binon pu stunidabik 
skematas at. Bids e sots, me kels binádon, binons taófiks & lufimiks; 
káfed, das tonats vódas malons kladis e diskladis binon, nendoto, 


jóniko núniálik. (Fin pubon su pad 86) 


CILS KAPTENA GRANT (fa Jules Verne) (11) 

Vöd: ,salm” sagon obes nosi, el zana”, tradutod tefik, fümeton 
(pro utan, kel binon nátimik ko klads foldeg, ed i ko bids e sots kladas 
at) fiti tegúlik, kel lifon in flumeds e labon miti redófik. (Teoriko, no 
binon nefomálovik pük, in kel nem jafába alik notodon patis valik fata 
onik, pasetik e fütürik). 


Plá spels e yutops, kleilikünos, kel jünu pepenon dö pik, binon 
ba vóds at hiela Chesterton: ,Mens sevons, das in lanál dabinons 
kölüls stunükölum, nenumovikum á nennemikums, ka köls fota flukúpik 
... Kredons too, das kölüls at, kobo ko balams e votikams valiks onas, 
kanons pamalón kuratiko me sit viládik binú hags e noids. Kredons, 
das se nined pokaravana ba segolons jenófiko tons, kels sinifons klánis 
valik mema e dolis valik desira.” (G. F. Watts, pad 88-id, 1904). 


El 


(Tradutod fa hiel S. Meira) 


VÓDS NEKÓSÓMIK 


BALSAMUKÓN to embalm 
BERMELLÓN (PIGMIN REDIK) Vermilion, vermillon 
GRONASTON gravel, gravier, Kies 
HAGÓN (to) groan, gémir, áchzen 
HIDRARGIN quick-silver, vif-argent, Queck- 
silber 
KORIAL coral, corail, Koralle 
KUPRIN copper, cuivre, Kupfer 
LARSENIN arsenic, Arsen 
MABAR amber, ambre, Bernstein 
MABOIN marble, marbre, Marmor 
MAETUT amethyst, améthyste, 
POALOIN opal, opale, Opal 
RÄPÄT filings, limaille, Feilstaub 
RUIL rust, rouille, Rost 
SAFIROIN sapphire, saphir, Saphir 
SLETOT slate, ardoise, Schiefer 


STANIN tin, étain, Zinn 


SEVOL-LI ATOSI? 
sákom John Redgwell 


m Nem ela ,Hovis” (bod Linglánik ninädü vuitacárm) dekómon de 
vöds latinik ,hominis vis” (= named mena). Äväloy oni bü yels módik 
se nems ómik pemoböl. 


m Vód Fransänapükik „oui” ävolfon se „oil” kel binon brefükam 
vödas latinik pöpik : „hoc ille” (= atos [binon] etos”). 


m Vód Loxitänapükik „òc” sekömon de ,hoc” latinik (= atos). 
m Katalonänapük gebon ‚si," asi Spanyänapük. Kobo ko „si” 


Litaliyánapúka e ,sim” Portugänapüka sekömons de vöd latinik ,sic” (= 
somo). 





SAGODS DO STOM 
kelis etuvom John Redgwell 
w If Kandelamäsädadel (del 1-id febula)binon jónik e nidik, nifúp 
ofliton dónu; (sevabo : ogekómon). Ab if Kandelamásádadel binon 
lefogik e reinik, nifüp emogolon — no ogekómon dónu. 


m Iftonäros tú Del Fopanas Valik ( = tú del 1-id prilula), blinos klopis 
gudik grena e sigayeba. 


m Ven prilul bladon horni oka, gudikos binos sigayebe á grene. 





VÖDS SAPIK 


No utan binon jenöfiko süperik, kel te konsälon püdi, flenami e gidi, ab 
utan, kel gevon timi e skili oka ad födön tugis at, kels sublimükons 
sogadi, kels rafinúkons tati, e kels süükons in votikans desiri ad dunón 
otosi. 

SIT BEVUNETIK NULIK (1) 


El KOD binon sit disinapükik bevoböl sis yel 2000. Volf ona pedunon fa el 
Eufo-Stid (Dokan Vielberth) tó Regensburg, Deután. Ma datuvan proyega, el 
KOD no binon piik, ab sit pro kosäd bevünetik. 


El KOD no dalabon gramati. Ye speloy, das sit okanon pladulön pükis valik 
medii penäts e vödäts lónik. Sekü atos, el KOD obinon sit kosádik neudik e 
beviipiikik ad dünön kosädi bevii mens piikas difik. 


Ad rivön atosi, els KOD-ans mutons balido setirön vödis komunik se püks 
mögo difiks. Ptiks somik pevälöl jäfidons as püks patedik. Tü timiil at, püks 
tefik binons Larabänapük, Bulgaränapük, Tyinänapük, Deutänapük, 
Linglänapük, Suomiyänapük, Grikänapük. Lindänapük, Litaliyänapük, 
Yapänapük, Rusänapük, Spanyänapük, Türkänapük, Macaränapük e 
Yorubapük. 


Binets komunik, kelis dalabons plu ka pük bal, fomons keri ela KOD; atos 
kleilükon nemi oka, sevabo: el KOD-talaglöpik, kel dalabon binetis stabik tel, 
sevabo: vödätis e maledis. Vödets dagebons ad jonön sinifis komunik e 
maleds dagebons ad jonön jäfidis gramatik komunik. Ad notodön patädis 
püka seimik, estukoy id el KOD-púkik-patik pro püks valik, kels dalabons 
vödätis no peninükölis in el KOD-talaglöpik, asi maledis te pötikis pro pük et 
patik. Magods sököl jonons stuki sita ela KOD, kel ninükon pükis tel, sevabo: 
Linglänapük e Tsyinänapük: 


EI KOD-talaglöpik 





e 
El KOD-piikik-patik- El KOD-piikik-patik- 
Linglik Tsyinik 


(Ofövoy studi sita at in gased mula okömöl) 





